**REPUBLIKA HRVATSKA**

**KRAPINSKO-ZAGORSKA ŽUPANIJA**

**OSNOVNA ŠKOLA MARIJA BISTRICA**

**Zagrebačka 15, Marija Bistrica**

**Školski odbor**

**Tel. 049/469-161**

**E-mail: ured@os-marija-bistrica.skole.hr**

**KLASA: 003-06/21-01/6**

**URBROJ: 2113/02-380-20-01-21-3**

**Marija Bistrica, 28. lipnja 2021.god.**

**ZAPISNIK**

s treće sjednice Školskog odbora Osnovne škole Marija Bistrica održane 28. lipnja 2021. godine od 20:05 do 22:45 sati.

**Sjednici su se odazvali sljedeći članovi Školskog odbora:**

1. Jasna Milički,
2. Damir Galoić,
3. Dario Kapitan,
4. Dinko Krstinić,
5. Tatijana Lenart,
6. Tomislav Tomorad.

**Sjednici se nisu odazvali sljedeći članovi Školskog odbora**: Dominik Sugnetić.

Sjednicu je u 20:05 sati otvorila predsjednica Školskog odbora Jasna Milički. Utvrđeno je da postoji kvorum te da sjednici prisustvuje 5 članica i članova Školskog odbora (Jasna Milički, Damir Galoić, Dario Kapitan, Dinko Krstinić i Tatijana Lenart) te ravnatelj OŠ Marija Bistrica Dominik Karajić.

**Jednoglasno je usvojen predloženi Dnevni red:**

1. Usvajanje Zapisnika s 2. elektroničke sjednice Školskog odbora održane 3. svibnja 2O21. godine,

2. Davanje suglasnosti za zapošljavanje učiteljice violine na neodređeno puno radno vrijeme,

3. Upoznavanje članova Školskog odbora sa zahtjevom Dječjeg vrtića Pušlek na korištenje prostora/učionice,

4. Upoznavanje članova Školskog odbora s poslovanjem Glazbene škole,

5. Razno.

**Ad 1)** **Članice i članovi Školskog odbora** **jednoglasno su sa 6 glasova ZA usvojili Zapisnik s druge elektroničke sjednice Školskog odbora održane 3. svibnja 2O21. godine**.

Sjednici Školskog odbora se tijekom rasprave **pridružio** član Odbora Tomislav Tomorad (20:10 sati).

U raspravi je istaknuto kako primjedbe i prijedlozi članica i članova Školskog odbora u pripremi same sjednice ne ulaze u zapisnik, kao i da se u zapisnicima sa sjednica, prema zahtjevima članova Školskog odbora, posebno napomenu glavni naglasci pojedine rasprave.

**Ad 2)** **Članice i članovi Školskog odbora su jednoglasno sa 6 glasova ZA dali suglasnosti za zapošljavanje učiteljice violine Tanje Prgomet na neodređeno puno radno vrijeme.**

**Ad 3)** Predsjednica Školskog odbora Jasna Milički predaje riječ ravnatelju Dominiku Karajiću, koji upoznaje članice i članove Školskog odbora sa zamolbom Dječjeg vrtića Pušlek za nastavkom korištenja školskog prostora. Ravnatelj pojašnjava kako je zbog povećanog interesa za upis djece u DV Pušlek iskazana želja za daljnje korištenje školskog prostora koji je vrtić napustio nakon nedavnog otvaranja svojih novih prostora. Ravnatelj ističe kako formalna primopredaja ovih prostora nije ni bila izvršena, kao i da u proteklim godinama korištenje školskog prostora od strane DV Pušlek nije bilo ni formalno uređeno. Ravnatelj Karajić podsjeća na dugoročni plan OŠ Marija Bistrica da nastavu u cijelosti organizira u jednoj smjeni te dodaje kako isto trenutno nije moguće, budući da za to nedostaju tri učionice.

Članice i članovi Školskog odbora u raspravi ističu važnost osiguravanja predškolskog odgoja i obrazovanja za sve koji su pokazali interes, no i naglašavaju da se korištenje školskog prostora mora urediti formalnim sporazumom ili ugovorom pod jasno propisanim uvjetima.

**Školski odbor jednoglasno sa 6 glasova ZA donosi Zaključak, kojim ravnatelja OŠ Marija Bistrica Dominika Karajića ovlašćuje da zajedno sa Dječjim vrtićem Pušlek i Općinom Marija Bistrica osmisli prijedlog ugovora/sporazuma kojim će se Vrtiću omogućiti korištenje prostora Škole.**

**Ad 4)** Predsjednica Školskog odbora Jasna Milički predaje riječ voditelju Osnovne glazbene škole pri Osnovnoj školi Marija Bistrica te učiteljici u Glazbenoj školi Tatijani Lenart koji ostale članice i članove Školskog odbora detaljnije upoznaju s radom Glazbene škole (u skladu sa zamolbom samih članova). U njihovom izlaganju je navedeno kako Osnovna glazbena škola pri OŠ Marija Bistrica u školskoj godini 2020./2021. ima 12 razrednih odjela sa ukupno 160 upisanih učenika. Prihodi Škole od upisnine, školarina i najma instrumenata na godišnjoj razini iznose 266.000 kuna. Budući da je Glazbena prošle godine preselila u nove prostore te da je u tom trenutku preuzela obavezu financiranja rada izvan zgrade matične škole, u proteklom su se razdoblju povećali i troškovi njezinog osnovnog funkcioniranja. Tako je primjerice za servis instrumenata i kupnju novih utrošeno 39.085,20 kn te za kotizacije i putne troškovi za natjecanja 15.345,39 kn. S druge strane trošak režija u novim prostorima na polugodišnjoj razini iznosi 9.625,32 kn, a samo za uređenje novih prostora i nabavu namještaja utrošeno je 76.324,31 kn. Budući da Ministarstvo znanosti i obrazovanja nije izdalo suglasnost za zapošljavanje spremačice, ističe se kako značajno financijsko opterećenje predstavlja trošak spremačice od 48.000 kn godišnje kojeg škola preko posebnog ugovora mora plaćati iz vlastitih sredstava. Članice i članovi Školskog odbora su nakon rasprave preporučili da se molbe za izdavanje suglasnosti u Ministarstvo šalju kontinuirano u pravilnim vremenskim intervalima, te da se u istima uz potrebe matične škole redovito navede i da Glazbena škola pri OŠ Marija Bistrica djeluje na odvojenoj lokaciji. Kao značajan financijski izdatak u radu Glazbene škole navedeni su i troškovi prekovremenih sati odobrenih za kontinuiran dodatan rad tajništva, računovodstva i ravnatelja, a koji na godišnjoj razini dosežu i 50.000 kn. U kontekstu povećanih troškova za rad u novim prostorima u raspravi je istaknuta mogućnost da se preispita isplata prekovremenih sati. Posebno je napomenuto kako ostale glazbene škole ne isplaćuju ovakvu naknadu za prekovremeni rad, kao i da je kod stjecanja ovog prava navedeno da djelatnici na njega imaju puno pravo.

**Ad 5)** Predsjednica Školskog odbora Jasna Milički iznosi primljenu zamolbu nekoliko učiteljica i učitelja škole da se školski kurikulum nadopuni dodatnim izvanškolskim aktivnostima poput onih u dobrovoljnim vatrogasnim društvima, mažoretkinjama i dramskom studiju. **Članice i članovi Školskog odbora jednoglasno sa 6 glasova ZA donose Zaključak o nadopuni kurikuluma sukladno primljenoj zamolbi**. U raspravi se navodi kako će ravnatelj Škole na početku sljedeće školske godine od razrednika zatražiti da kontinuirano provjeravaju u kojim su školskim aktivnostima njihovi učenici aktivni te da aktivnosti (za koje se traži uvođenje u kurikulum) moraju imati i sastavljen odgovarajući program.

Ravnatelj osnovne škole Marija Bistrica članice i članove Školskog odbora upoznaje sa

a) Zamolbom Plesnog kluba Arka za korištenje prostora školske sportske dvorane za pokretanje plesne skupine u Mariji Bistrici, uz plaćanje manje cijene najma. Ravnatelj ističe kako preporuča pozitivan odgovor na zamolbu, budući da će se tako učenicima i učenicama škole osigurati aktivnost za koju bi u suprotnom morali putovati više desetaka kilometara. U izlaganju se posebno ističe ples kao aktivnost u kojem su tradicionalno više aktivne učenice nego učenici, kao i da treba razmotriti mogućnost snižavanje cijena najma i za ostale aktivnosti čiji su korisnici učenice i učenici škole. **Školski odbor jednoglasno sa 6 glasova ZA donosi zaključak kojim se Plesnom klubu Arka odobrava korištenje školske sportske dvorane uz plaćanje nižeg cijena najma na rok od godinu dana**.

b) Ideji za postavljanje SRCO - ZORA – jednostavnog aparata pomoću kojih bi Školska zadruga Srčeke mogla prodavati svoje proizvode gostima koji dolaze u Mariju Bistricu. SRCO – ZOR je osmišljen na Natječaju za najbolji projekt u organizaciji Digitalnog učeničkog Inkubatora.

c) Poduzetim aktivnostima oko osiguravanja sigurnijih uvjeta za čekanje autobusa u Tugonici kod Lackovića. Na prometno loše uređeno autobusno stajalište kod Lackovića u Tugonici je na jednoj od prošloj sjednica Školskog odbora upozorio g. Kapitan, nakon čega je odlučeno da će ravnatelj Karajić istražiti trenutnu situaciju oko ovog problema koji je već bio iznijet nadležnim institucijama. Ravnatelj ističe kako je u razgovoru sa načelnikom Općine Marija Bistrica Josipom Miličkim dobio informaciju da Općina uskoro kreće u uređivanje 6 autobusnih stajališta, među kojima i ono kod Lackovića u Tugonici. Napominje se kako se još uvijek traži rješenje za stajalište kod Micaka u Tugonici. **Školski odbor jednoglasno sa 6 glasova ZA donosi Zaključak da se na sljedeću sjednicu Školskog odbora na kojoj će se raspravljati o sigurnosti tijekom prijevoza učenika pozove i načelnik Općine Marija Bistrica Josip Milički.**

d) Napretkom u procesu saniranja šteta nakon potresa, odnosno da će javnu nabavu u postupku rušenja stare i izgradnje nove zgrade Područne škole Laz preuzeti Krapinsko-zagorska županija, kao i da se nastavlja s procesom saniranja šteta u PŠ Globočec i PŠ Selnica.

e) Uspjesima učenica i učenika Osnovne škole Marija Bistrica na natjecanjima u školskoj godini 2020./2021. Ravnatelj naglašava kako je osvojeno više od 100 nagrada, od kojih se 54 odnosi na učenice i učenike Glazbene škole.

f) Upućenom zamolbom Općini Marija Bistrica za prenamjenom neutrošenih sredstava koja su u Proračunu Općine osigurana za Novigradsko proljeće.

g) Procesu upisa učenika u prve razrede, prema kojem bi se sljedeće godine u matičnoj školi trebala formirati 2 razredna odijela sa ukupno 33 učenika, dok će PŠ Globočec pohađati 5 novih učenika, PŠ Laz 7 novih učenika te PŠ Selnica 10 novih učenika.

h) Najavljenom odlasku tajnice i računovođe škole na nova radna mjesta od 1. srpnja 2021. godine.

i) Sudskim tužbama od strane g. Roberta Mužara te o razmatranju mogućnosti da ravnatelj kao čelna osoba Škole od Krapinsko-zagorske županije kao osnivača Škole zatraži odvjetnika da ga zastupa u navedenim sporovima.

Sjednica je završila u 22:45 sati.

Zapisnik sastavio: Predsjednica Školskog odbora

Damir Galoić Jasna Milički

Prilog zapisniku:

- Zamolba učiteljica i učitelja škole za nadopunom školskog kurikuluma